పూసలపాడు బస్సుస్టాండువద్ద, నూతనంగా నిర్మించిన ఈ ఆలయ ప్రతిష్ఠా మహోత్సవాలలో భాగంగా, ఆలయంలో ప్రతిష్ఠించనున్న స్వామివారి విగ్రహానికి, 2015,జూన్-6వ తేదీ శనివారంనాడు, ప్రత్యేకపూజలు నిర్వహించారు. గణపతి, విగ్రహపూజలు, జలాధివాసం, సుందరకాండ పారాయణం, పుష్పాధివాసం తదితర పూజలు నిర్వహించారు. అనంతరం స్వామివారి గ్రామోత్సవం నిర్వహించారు. మద్యాహ్నం విచ్చేసిన భక్తులకు అన్నదానం నిర్వహించారు. 7వ తేదీ ఆదివారంనాడు, వేదపండితుల మంత్రోచ్ఛరణల మధ్య, శ్రీ అభయాంజనేయస్వామివారి విగ్రహ ప్రతిష్ఠా కార్యక్రమం ఘనంగా నిర్వహించారు. ఈ కార్యక్రమంలో ప్రతిష్ఠా హోమాలు, కళాన్యాసం, యంత్రప్రతిష్ఠ, మహోదర కుంభం తదితర పూజలు నిర్వహించారు. ఈ సందర్భంగా భక్తులకు అన్నదానం నిర్వహించారు. రాత్రికి బ్రహ్మం గారి నాటకం ప్రదర్శించారు. [6]

ఈ ఆలయ ద్వితీయ వార్షికోత్సవాన్ని పురస్కరించుకొని, 2017,జూన్-7వతేదీ బుధవారంనాడు ప్రత్యేకపూజలు నిర్వహించారు. ఈ సందర్భంగా గణాధిపతిపూజ, అన్నసమారాధన కార్యక్రమం నిర్వహించారు.ఈ సందర్భంగా గ్రామంలో ఎడ్ల బలప్రదర్శన పోటీలు నిర్వహించి, గెలుపొందిన ఎడ్ల యజమానులకు బహుమతులు అందజేసినారు. [8]

గ్రామంలోని దర్శనీయ ప్రదేశములు/దేవాలయాలు
శ్రీ ఆంజనేయస్వామివారి ఆలయం
శ్రీ పెద్దమ్మ దేవస్థానం
శ్రీ మడియాలస్వామివారి ఆలయం